През април 1943 г., 2-ра армия е върната в състава на съединението, в подготовка за предстоящата лятна офанзива. Но през юли и август 1943 г., в битката при Курск, руснаците не само успяват да спрат немската операция „Цитадела“, но и контраатакуват в посока Орел и Харков. Едновременно с напредването си към Украйна, между август и октомври 1943 г. те предприемат още една офанзива срещу група армии „Център“ – операция „Суворов“, край Смоленск. Съветските войски овладяват града и важния железопътен възел Невел, изтласквайки назад немските части на широк фронт. Настъплението е спряно едва в укрепения район на Витебск, Орша, Могилев (т.н. отбранителна линия „Източен вал“ ("Ostwall"), макар че боеспособната 2-ра танкова армия (преименуваният 2-ри танков корпус) е изпратена на Балканите.